ΓΡΑΠΤΗ ΕΡΩΤΗΣΗ E-2064/99

υποβολή: Olivier Dupuis (TDI) προς την Επιτροπή

(12 Νοεμβρίου 1999)

Θέμα: Διερμηνεία γλωσσών των χωρών της Κεντρικής και Ανατολικής Ευρώπης

Στο πλαίσιο των σχέσεων της Ευρωπαϊκής Ένωσης με τρίτες χώρες, τα θεσμικά όργανα της Ένωσης και ιδιαίτερα η Επιτροπή, το Συμβούλιο και το Κοινοβούλιο, καλούνται να διοργανώνουν ή να συμμετέχουν σε πολλές συνεδριάσεις με συνομιλητές που έχουν ως μητρική γλώσσα μία γλώσσα διάφορη εκείνων της Ένωσης. Κατά τα τελευταία έτη και ιδιαίτερα μετά την κατάρρευση του σοβιετικού και του γιουγκοσλαβικού καθεστώτος οι περιπτώσεις αυτές αυξήθηκαν περαιτέρω.

Δυστυχώς, πολύ συχνά η ποιότητα των συνεδριάσεων αυτών επηρεάζεται αρνητικά λόγω απουσίας καταρτισμένων ή διαθεσίμων διερμηνέων τόσο σε πλαίσιο Ένωσης όσο και τρίτων χωρών, καθώς και λόγω απουσίας των καταλλήλων τεχνικών δομών σε ορισμένες τρίτες χώρες. Το ίδιο συμβαίνει και στις συνεδριάσεις με εκπροσώπους των περισσοτέρων εκ των χωρών αυτών τόσο στις έδρες της Κοινότητας όσο και εκείνες τρίτων χωρών όπου η διερμηνεία από και προς τη γλώσσα της σχετικής τρίτης χώρας εξασφαλίζεται από τους τοπικούς διερμηνείς.

Δεν θεωρεί η Επιτροπή ότι θα ήταν όχι μόνο σκόπιμο αλλά και επείγον, ειδικότερα για να καταστούν όσο το δυνατόν πιο καρποφόρες συνεδριάσεις ιδιαίτερα δαπανηρές, να σκεφθεί πολιτικές ad hoc προβλέποντας ειδικότερα τη χρηματοδότηση των καταλλήλων δομών στις τρίτες αυτές χώρες, την καθιέρωση μιας μονάδας διερμηνέων της Ένωσης (κοινή για τιςπηρεσίες της Επιτροπής, του Συμβουλίου και του Κοινοβουλίου) που θα είναι σε θέση να εξασφαλίζει όταν χρειάζεται, μίαπηρεσία διερμηνείας των γλωσσών των σχετικών τρίτων χωρών (ιδιαίτερα όσον αφορά τα μακεδονικά, αλβανικά, κροατικά, σερβικά, αρμενικά, γεωργιανά, αζερμπαϊτζανικά, καζακικά, τουρκμενικά, τατζικικά, ουζμπεκικά, κιργισικά και μογγολικά) προς τις γλώσσες της Ένωσης και τη χρηματοδότηση της επιμόρφωσης τοπικών διερμηνέων οι οποίοι θα είναι σε θέση να χρησιμοποιούν τις σύγχρονες τεχνικές και τεχνολογίες;

Απάντηση του κ. Kinnock εξ ονόματος της Επιτροπής

(22 Δεκεμβρίου 1999)

Από το 1990, η Επιτροπή διοργανώνει δοκιμασίες επιλογής ανεξάρτητων (freelance) διερμηνέων στις γλώσσες των χωρών της Κεντρικής και Ανατολικής Ευρώπης (ΧΚΑΕ). Επί του παρόντος, συνολικά περίπου 200 διερμηνείς έχουν επιλεγεί για όλες τις γλώσσες ΧΚΑΕ, με αποτέλεσμα να εξασφαλίζεται η αναγκαία διερμηνεία σε όλες τις συνεδριάσεις που διοργανώνονται σε σχέση με την προβλεπόμενη διεύρυνση.

Έχουν καταβληθεί σημαντικές προσπάθειες με τη βοήθεια του TAIEX (Technical Assistance Information Exchange) και άλλων οργανισμών, προκειμένου να βελτιωθεί η κατάρτιση διερμηνέων στιςποψήφιες χώρες. Στις δραστηριότητες αυτές συμπεριλαμβάνονται η διδασκαλία και η τεχνική και οικονομική συνδρομή για τη διεξαγωγή μαθημάτων επιμόρφωσης, καθώς και η χορήγηση 80ποτροφιών σε σπουδαστές διερμηνείας γλωσσών ΧΚΑΕ.

Επί πλέον, στο προσωπικό της Επιτροπής και σε ανεξάρτητους διερμηνείς παρέχονται μαθήματα επαγγελματικής κατάρτισης στις εν λόγω γλώσσες.

Κατάλογοι διαπιστευμένων διερμηνέωνπάρχουν για τα αλβανικά και τις γλώσσες της πρώην Γιουγκοσλαβίας πλην της σλοβενικής, η οποία είναι γλώσσαποψήφιας χώρας.

Ο αριθμός διερμηνέων στις γλώσσες της πρώην Σοβιετικής Ένωσης πλην των ρωσικών, είναι πολύ μικρός. Η Επιτροπή διαθέτει μικρό κατάλογο και, επίσης, συνεργάζεται με τις αρχές των ενδιαφερόμενων χωρών ή με τις αντιπροσωπείες της Επιτροπής στις εν λόγω χώρες όταν απαιτείται να δοθεί απάντηση σε συγκεκριμένα αιτήματα.

Η Επιτροπή μελετά διάφορες δυνατότητες για την επίτευξη μιας συνεκτικής προσέγγισης όσον αφορά την επίλυση των προβλημάτων που συνδέονται με τη διερμηνεία των γλωσσών των χωρών αυτών, λαμβάνονταςπόψη τις δυνατότητες επίτευξης πολλαπλασιαστικού αποτελέσματος.

Η Επιτροπή θα ανακοινώσει, σε εύθετο χρόνο, τα συμπεράσματα που θα εξαχθούν από τις μελέτες αυτές.